CELEX: 32005R0850
Language: el
Date: 2005-05-30 00:00:00
Title: Κανονισμός (ΕΚ) αριθ. 850/2005 του Συμβουλίου, της 30ής Μαΐου 2005, για την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του κανονισμού (ΕΚ, Ευρατόμ) αριθ. 1605/2002

4.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/1
            
         ΚΑΝΟΝΙΣΜΌΣ (ΕΚ) αριθ. 850/2005 ΤΟΥ ΣΥΜΒΟΥΛΊΟΥ
   της 30ής Μαΐου 2005
   για την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του κανονισμού (ΕΚ, Ευρατόμ) αριθ. 1605/2002
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181α παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Το άρθρο 54 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), (εφεξής «δημοσιονομικός κανονισμός»), επιτρέπει την εκτέλεση του κοινοτικού προϋπολογισμού με έμμεση κεντρική διαχείριση και τάσσει συγκεκριμένες απαιτήσεις για την εφαρμογή.
            
         
               (2)
            
            
               Στον τομέα της προενταξιακής βοήθειας, η έμμεση κεντρική διαχείριση με τη μορφή που εκτίθεται στο άρθρο 54 παράγραφος 2 στοιχείο γ) του δημοσιονομικού κανονισμού, έχει αποδειχθεί πολύτιμο εργαλείο κατά το παρελθόν, ιδίως όσον αφορά τις δράσεις του γραφείου τεχνικής βοήθειας και ανταλλαγής πληροφοριών (TAIEX).
            
         
               (3)
            
            
               Η Τουρκία υπήρξε μείζων χρήστης του TAIEX κατά τη διάρκεια των τελευταίων ετών και θα πρέπει να ληφθεί μέριμνα προκειμένου να είναι σε θέση να συνεχίσει να χρησιμοποιεί το μέσο αυτό σύμφωνα και με τους κανόνες του δημοσιονομικού κανονισμού.
            
         
               (4)
            
            
               Είναι επιθυμητή εναρμονισμένη προσέγγιση στον τομέα της προενταξιακής βοήθειας και, συνεπώς, ο τύπος που θα χρησιμοποιηθεί θα πρέπει να είναι πανομοιότυπος με εκείνον που προβλέπεται για τους κανονισμούς του Συμβουλίου (ΕΟΚ) αριθ. 3906/89 (Phare) (3) και (ΕΚ) αριθ. 2666/2000 (CARDS) (4).
            
         
               (5)
            
            
               Ο κανονισμός (ΕΚ) αριθ. 2500/2001 του Συμβουλίου, της 17ης Δεκεμβρίου 2001, για την παροχή προενταξιακής χρηματοδοτικής βοήθειας στην Τουρκία (5), θα πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κανονισμό (ΕΚ) αριθ. 2500/2001, παρεμβάλλεται το ακόλουθο άρθρο:
   
      «Άρθρο 6α
      Εντός των ορίων που καθορίζονται στο άρθρο 54 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6), η Επιτροπή μπορεί να αποφασίζει να αναθέτει καθήκοντα δημόσιας εξουσίας, και ιδίως καθήκοντα εκτέλεσης του προϋπολογισμού, στους οργανισμούς που απαριθμούνται στο άρθρο 54 παράγραφος 2 του εν λόγω κανονισμού. Στους οργανισμούς που καθορίζονται στο άρθρο 54 παράγραφος 2 στοιχείο γ) του εν λόγω κανονισμού, είναι δυνατό να ανατίθενται καθήκοντα δημόσιας εξουσίας, εφόσον είναι διεθνώς αναγνωρισμένου κύρους, συμμορφώνονται με διεθνώς αναγνωρισμένα συστήματα διαχείρισης και ελέγχου και βρίσκονται υπό την επίβλεψη δημόσιας αρχής.
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαΐου 2005.
      
         
            Για το Συμβούλιο
         
         
            Ο Πρόεδρος
         
         F. BODEN
      
   
   
      (1)  Γνώμη που διατυπώθηκε στις 28 Απριλίου 2005 (δεν έχει ακόμα δημοσιευθεί στην Επίσημη Εφημερίδα).
   
      (2)  ΕΕ L 248 της 16.9.2002, σ. 1.
   
      (3)  ΕΕ L 375 της 23.12.1989, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2004 (ΕΕ L 389 της 30.12.2004, σ. 1).
   
      (4)  ΕΕ L 306 της 7.12.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2004.
   
      (5)  ΕΕ L 342 της 27.12.2001, σ. 1· κανονισμός που τροποποιήθηκε με τον κανονισμό (ΕΚ) αριθ. 769/2004 του Συμβουλίου (ΕΕ L 123 της 27.4.2004, σ. 1).
   
      (6)  ΕΕ L 248 της 16.9.2002, σ. 1.».